Vigilante Shit

"Vigilante Shit" הוא שיר שהוקלט ונכתב על ידי הזמרת-יוצרת האמריקאית טיילור סוויפט. את השיר הוציאה ב-21 באוקטובר 2022 לאור חברת התקליטים ריפבליק רקורדס, כרצועה השמינית מתוך אלבום האולפן העשירי של סוויפט, Midnights.<ref name=":0"></ref> ההפקה בוצעה על ידי סוויפט בשותפות עם ג'ק אנטונוף, והיא נחשבת למינימלסטית מאוד. הבסיס שלה בנוי על מקצבים שונים מז'אנר הטראפ ומצלילהם של הבס ותופי סנר. מילותיו עוסקות סביב נקמה המכוונת לאויב אנונימי. נושא הפמיניזם בא רבות לידי ביטוי לאורך השיר.<ref name="Independent"></ref><ref name="billboard"></ref> "Vigilante Shit" הגיע למקום התשיעי בבילבורד גלובל 200, ודורג בין עשרת השירים הפותחים בקנדה, מלזיה, הפיליפינים וארצות הברית. כמו כן, הוא נכלל ברשימת השירים של סיבוב ההופעות השישי של סוויפט, "The Eras Tour".<ref></ref>

== רקע ==
[[ג'ק אנטונוף הפיק את האלבום Midnights, וכן גם את הרצועה "Vigilante Shit".]]
ב-28 באוגוסט 2022, בעת נאום זכייתה בפרס קליפ השנה עבור All Too Well: The Short Film בטקס פרסי הווידאו קליפים של MTV לשנת 2022, הכריזה סוויפט על תאריך יציאת אלבום האולפן העשירי שלה, 21 באוקטובר.<ref name="RS/reveal"></ref> בחצות חשפה ברשתות החברתיות את שמו של האלבום, Midnights, ואת עטיפתו.<ref name="RS/reveal"/> עם זאת, רשימת הרצועות של האלבום לא פורסמה באותו הזמן. בסרטון שפורסם באינסטגרם ב-16 בספטמבר בשם "The making of Midnights" אושר כי אנטונוף, שעבד עם סוויפט החל מהוצאת האלבום 1989 ב-2014, ישתתף בהפקת האלבום הנוכחי.<ref></ref> החל מ-21 בספטמבר החלה לחשוף את שמות רצועותיו בסדר אקראי דרך סדרת סרטוני טיקטוק בשם "Midnights Mayhem with Me", שאורכה עמד על שלושה-עשר פרקים.<ref name="Full Tracklist"></ref><ref name="mcardle"></ref> בכל פרק סוויפט מגלגלת רולטת לוטו המכיל כדורים הממוספרים מאחת עד שלוש עשרה. כשכדור יוצא, היא מכריזה את שם השיר בהתאם למיקומו ברשימת הרצועות של Midnights. בפרק השני, שפורסם כמה ימים לאחר מכן, הכריזה סוויפט על כותרת השיר, "Vigilante Shit".<ref></ref>

"Vigilante Shit" יצא לאור לצד שלוש-עשרה הרצועות המקוריות של Midnights ושירי בונוס שנכללו במהדורת ה-3am Edition ב-21 באוקטובר 2022 דרך חברת התקליטים ריפבליק רקורדס. סוויפט ביצעה אותו לראשונה במופע הראשון של סיבוב ההופעות שלה, "The Eras Tour", שנערך בגלנדייל שבאריזונה, כחלק מרשימת השירים.

== ניתוח מוזיקלי ==
אורכו של "Vigilante Shit" עומד על שתי דקות וארבעים וארבע שניות – הרצועה הקצרה ביותר במהדורה הסטנדרטית של Midnights.<ref name=":8"></ref> כמו כן, הוא השיר היחידי באלבום שנכתב על ידי סוויפט לבדה. בדומה לשאר השירים, הוא הופק על ידה בשותפות עם אנטונוף. הפקתו תוארה כמינימליסטית מאוד, והיא בנויה על מקצב טראפ בעל צלילי תופי סנר אלקטרוניים וגיטרת בס.<ref name="Guardian"></ref> הוא משלב מנגינת סינתיסייזר ומוטיבים מסוגת ההיפ הופ.<ref></ref> בריטני ספנוס ממגזין ה-Rolling Stone תיארה את הז'אנר כ"פופ אפל".<ref name="RS"></ref>

== הצלחה מסחרית ==
Eras Tour" (2023)]]
ביום הראשון לצאתו צבר "Vigilante Shit" למעלה מ-11.8 מיליון השמעות בספוטיפיי – השיר השביעי המושמע ביותר בפלטפורמה באותו היום (ששת השירים לפניו היו גם כן מתוך האלבום Midnights).<ref></ref> הוא נשאר בעשרים השירים הוויראליים בספוטיפיי במשך שישה שבועות, כשבשיאו הגיע למקום התשיעי.<ref></ref> כמו כן, הוא הוצב באותו מקום במצעד הבילבורד גלובל 200.

לאחר יציאתו של Midnights הפכה סוויפט לאמן הראשון שאכלס בו-זמנית את כל עשרת המקומות הראשונים של מצעד הבילבורד הוט 100 בשיריו. "Vigilante Shit" דורג באותו שבוע במקום העשירי עם 32.2 מיליון השמעות בסטרימינג, 6,400 עותקים דיגיטליים ו-424,000 השמעות איירפליי ברדיו. בנוסף, הפכה לאמנית בעלת מספר השירים הגבוה ביותר שדורגו בעשרת המקומות הראשונים (40 בסך הכל. עקפה את שיאה הקודם של מדונה)<ref></ref> ולאמן היחידי שאכלס בו-זמנית את כל עשרת המקומות הראשונים של הבילבורד הוט 100, שירי הסטרימינג והשירים הדיגיטליים במקביל.<ref name="Rowley"></ref> בקנדה הוט 100 הגיע בשיאו למקום התשיעי, ואף זכה ב-16 בנובמבר לתואר זהב מאיגוד תעשיית ההקלטות במדינה.

בשאר העולם נכנס "Vigilante Shit" למצעדי הסינגלים ב (9), אוסטרליה (10), מלזיה (10), פורטוגל (12), איסלנד (17), וייטנאם (18), הודו (20), לוקסמבורג (24), דרום אפריקה (24), שווייץ (39), הונגריה (40), שוודיה (41), ספרד (63) וצרפת (133).

== מיקומי שיא ==

== נתוני מכירות ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|21 באוקטובר 2022
|הזרמת מוזיקה • הורדה דיגיטלית
|ריפבליק
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2022
קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי ג'ק אנטונוף
קטגוריה:שירים שהופקו על ידי טיילור סוויפט
קטגוריה:שירים על נקמה
קטגוריה:שירי פלטינה באוסטרליה